אושר: 1,215 דירות יתווספו לשכונת נווה עוז בנתניה - גלובס
ראשיפורטל פיננסישוק ההוןבארץגלובלי ושוקי עולםנדל''ן ותשתיותנתח שוק וצרכנותגלובס טקדעותמגזין Gליידי גלובסהמשרוקית נדל"ן ותשתיות אושר: 1,215 דירות יתווספו לשכונת נווה עוז בנתניה
גיא ליברמן 16/07/2019
הדמיה - שכונת נווה עוז, נתניה / צילום: מילוסלבסקי אדריכלים, יח"צ
הוועדה המחוזית לתכנון ובנייה מרכז אישרה להפקדה תוכנית של רשות מקרקעי ישראל להרחבת שכונת נווה עוז שבדרום-מערב נתניה, כך נמסר ממינהל התכנון. התוכנית משתרעת על שטח שממוקם במתחם הרחובות בן צבי, בן גוריון, ארליך ומתחם הזיכרון לחטיבת אלכסנדרוני.
התוכנית תוקם על שטחים בבעלות חברת הימנותא ועיריית נתניה והיא כוללת תוספת של 1,215 יחידות דיור שיוקמו במבני מגורים בני 9-20 קומות. יחידות הדיור החדשות יתווספו ל-745 יחידות הדיור המאושרות כיום בשכונה, כך שבסך הכל ייבנו בשכונה 1,960 יחידות דיור. מתוך כלל יחידות הדיור, 243 יוקצו עבור דירות קטנות וכן 300 דירות יוקצו עבור דיור מוגן.
בהודעת מינהל התכנון נכתב כי "לאורך שדרות בן צבי ושמחה ארליך התוכנית מציעה מבנים המשלבים מסחר בקומת הקרקע ומעליהם קומות משרדים ומגורים. בפינת הרחובות ארליך ולוי אשכול מוצעת כיכר עירונית הכוללת מסחר, משרדים ומבנה עבור דיור מוגן".
יו"ר הוועדה המחוזית מרכז, שירה ברנד, אמרה כי, "התוכנית מהווה תשתית תכנונית להמשך התפתחותה של נתניה, תוך תוספת משמעותית לחיזוק העירוניות המתחדשת באזור הכוללת את השכונות הוותיקות, רמת ידין שממזרח ונאות שקד שמדרום, וכן בדגש על עירוב שימושים בשדרות בין צבי ושמחה ארליך".
התוכנית נערכה על ידי מילוסלבסקי אדריכלים בהובלת אדר' אסנת ברנדס ברש.
רשות מקרקעי ישראלנדל"ןנתניהמינהל התכנוןשירה ברנד